***Информация за преценяване на необходимостта от извършване на ОВОС***

*за инвестиционно предложение: „Жилищно застрояване”, землище с.Браниполе, община Родопи, област Пловдив*

*Възложител: Ст.Ганев*

***I. Информация за контакт с възложителя:***

***1. Име, постоянен адрес, търговско наимеование и седалище.***

***II.Резюме на инвестиционното предложение:***

Ст.Ганев е собственик на ПИ №06077.10.25 в местност „Анчов Бунар” по КК на с.Браниполе,общ.Родопи с Нот. акт № 44, том I, рег. 635, дело 37 от 02.03.2018г,. В качеството на собственик на цитираният имот съгласно §1, т.20 от допълнителните разпоредби на ЗООС(ДВ бр. 91/2002г. и посл. изм. и доп.) той има права да инициира инвестиционно предложение и да кандидатства за неговото одобряване. Със заповед на Кмет на община Родопи се допуска изработване на ПУП-ПРЗ за промяна предназначението на ПИ №06077.10.25 за **„Жилищно застрояване ”, в който ще бъдат построени седем жилищни сгради,един брой улица/тупик и разширение на полския път.**

Процедурата в РИОСВ- Пловдив по глава шеста от ЗООС, в конкретния случай за преценка необходимостта от ОВОС съгласно чл. 93, ал.1, т.1 от ЗООС, е задължителна част от окомплектовката на преписката за утвърждаване на площадка от МЗХ-София.

Предоставената разработка съдържа пълна информация съгласно Приложение № 2 на Наредба за условията и реда за извършване на оценка на въздействието върху околната среда (ДВ бр. 25/18.03.2003 г. и посл. изм. и доп.).

***1. Характеристики на инвестиционното предложение:***

***а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост***

От ПИ №06077.10.25 с площ -7 633 кв.м. в местността”Анчов Бунар”, находящ се в с.Браниполе,общ.Родопи ще се обособят седем броя УПИ с отреждане за еднофамилно свободно жилищно застрояване и ПИ за улица/тупик и разширение на съществуващ полски път.

Не е необходимо изграждане на нова техническа инфраструктура, не са предвидени производствени дейности.При изграждането на обекта ще бъдат спазени нормативите, посочени в глава пета на Наредба № 7 от 22.12.2003г. за правила и нормативи за устройство на отделните видове територии и устройствени зони.

Близостта на имота до землищната граница на гр.Пловдив, явяваща се на север от околовръстното шосе, подходът на имота е веднага след Митницата на Кукленско шосе, което се обслужва от няколко автобусни линии,съществуващата пътна връзка в близост до имота го прави по удобен за жилищно застрояване, отколкото за земеделска дейност.

Основната цел на проекта е построяване на седем еднофамилни къщи,ниско застрояване.От север, изток и запад съседните имоти на този етап са земеделски земи и полски път.На юг имотите са закупени и тече процедура за смяна на предназначението от земеделска земя за неземеделски нужди – ЖИЛИЩНО ЗАСТРОЯВАНЕ.Районът е отреден за жилищно застрояване на еднофамилни къщи с височина до 10 метра,видно от приложените ситуации за имота.

***б) взаимовръзка и кумулиране с други съществуващи и/или одобрени инвестиционни предложения***

Прегледът на извадка от кадастралния регистър на недвижимите имоти в с.Браниполе, ЕКАТТЕ 06077, местност „Анчов Бунар” се установява, че съседите на разглежданият имот са земеделски земи частна собственост, известна част от които вече с променено презназначение, а други вече са в процедура. Всички бъдещи намерения, свързани с промяна предназначението на земите, трябва да бъдат съобразени и съвместими с изграждането на жилищни сгради в имот № 06077.10.25, както и да бъде спазена нужната ХЗЗ. На този етап се предполага, че антропогенното въздействие от реализацията на инвестиционното предложение върху компонентите на околната среда в района ще бъде незначително и без кумулативен ефект.

***в) използване на природни ресурси по време на строителството и експлоатацията на земните недра, почвите, водите и на биологичното разнообразие***

Съгласно становище на "ВиК" ЕООД гр.Пловдив към момента в близост до ПИ:06077.10.25 в с.Браниполе няма изградени питейно-битови водоснабдителни системи и поради невъзможност за захранване с вода от водопроводна мрежа на населеното място, водоснабдяването на жилищните сгради ще се осъществи чрез изграждане на собствени водоизточници- сондажни кладенци за всеки един от новообразуваните УПИ, с дълбочина до 10 м. Отвеждането на битово-фекалните отпадъчни води ще се извършва във водоплътни ями,които периодично ще се извозват от ПСОВ Пловдив.

Не се очаква реализацията на обекта да се отрази неблагоприятно върху биоразнообразието в района, като се има предвид числеността и плътността на съществуваите в момента популации.

***г) генериране на отпадъци- видове, количества и начин на третиране, и отпадъчни води***

(При описанието е цитирано точното им наименование и код съгласно Приложение № 1 на Наредба № 2/23.07.2014г. за класификация на отпадъците.)

В резултат на ***строителната дейност*** ще се формират следните отпадъци:

* *смесени строителни отпадъци* (код 170904), които след предварително сключен договор ще се извозват до депо за строителни отпадъци.
* *изкопни земни маси* (код 17 05 06)- ще бъдат използвани за оформяне на вертикална планировка.

При ***ежедневното използване*** на сградите ще се генерират ***смесени битови отпадъци*** (код 20 03 01) и отпадъци от ***опаковки*** (код1501).Те ще се събират в контейнери и ще се извозват от обслужваща района сметосъбираща фирма до регионално депо за ТБО. На територията на община Родопи има добре организирана система за разделно събиране на отпадъци.

Ако се използва луминесцентно осветление, неизбежно ще се формира отпадък *флуоресцентни тръби и други отпадъци, съдържащи живак* ( код20 01 21\*). Трябва да се има предвид, че този отпадък притежава опасни свойства. Необходимо е негодните тела да се съхраняват в транспортните им опаковки и да се предават на фирми, които ги събират, имат площадки със създадени условия за тяхното съхранение и извършват съответното третиране на този отпадък.

*Третиране на отпадъчните води*:

Прогнозно количество на **отпадъчни битови води** **- Q** бит.макс.ден. = 4,4м3/ден за всички сгради; **дъждовни води** - **Q**дъжд =35,00 л/сек**.** „В и К”ЕООД не обслужва канализационна мрежа в района. Отвеждането на битово-фекалните отпъдъчни води ще се извършва във водоплътни изгребни ями.

. Ще се сключи договор с лицензирана фирма за периодично извозване на формиращите се отпъдъчни води и утайки до най- близко разположената ПСОВ . Дъждовните води ще се отвеждат в площите, предвидени за озеленяване на имотите.

***д) замърсяване и вредно въздействие, дискомфорт на околната среда***

Имотът, в който ще се реализира инвестиционното предложение и близкото му обкръжение не са урбанизирана територия, антропогенното въздействие е постоянно и незначително. На етап инвестиционно предложение, като се има предвид характеристиката на бъдещия обект, може със сигурност да се твърди, че неговата реализация няма да предизвика замърсяване или дискомфорт на околната среда. Локално запрашаване на въздуха, както и нивата на серен диоксид и азотни оксиди се определят основно от автомобилния трафик. Въпреки това инвеститора ще изпълни своите задължения за превенция, за да участва адекватно в запазването на екологичното равновесие в района и избягване на замърсяване от различно естество. В т.IV.11 са изброени мерките, които ще бъдат предприети за ограничаване и намаляване на потенциалното негативно въздействие на всички дейности, свързани със строителството или ежедневната експлоатация на обекта, върху околната среда.

***е) риск от големи аварии и/или бедствия, които са свързани с инвестиционното предложение***

Дейността, която ще се извършва в бъдещия обект **не е основание** за неговото класифициране по Приложение № 3 към чл. 103 , ал. 1 от ЗООС като „предприятие и/или съоръжение с висок или нисък рисков потенциал”. Също така няма вероятност от тази дейност да възникне непосредствена заплаха за екологични щети.

Рискът от инциденти и свързано с тях наднормено замърсяване на околната среда е минимален, случаи на бедствия, аварии и катастрофи са малко вероятни. При извършване на строителните дейности работниците ще са снабдени с подходящо работно облекло и защитни средства, както и периодично инструктирани за безопасност на труда и експлоатация на наличното на обекта оборудване, за аварийна и пожарна безопасност.

Тъй като в близост до имота няма изградена улична водопроводна мрежа, за захранване с вода за битови нужди за всеки един от новоубразуваните УПИ се предвижда изграждането на сондаж, оборудван с помпено-хидрофорна уредба и водомерен възел.

Съгласно разпоредбите на чл.173,ал.1 и Таблица 16 от |з-1071 за СТПНОБП при възникване на пожари, необходимите водни количества за външното им пожарогасене са 10л/с.

Според разпоредбата на чл.181 от Наредба |з-1971 за СТПНОБП, необходимите водни количества за пожарогасене на всеки един имот ще се съхраняват в резервоар в случаите,когато няма техническа възможност за подаването им от водоизточника или от водопроводната мрежа на урбанизираната територия при максимално часово водопотребление за питейно-битови и/или производствени нужди.

Според разпоредбите на чл.181,ал.3 от Наредба |з-1971 за СТПНОБП, в случаите по ал.1 за сгради с обем до 3000 куб.м. и за открити технологични съоръжения обемът на необходимите водни количества за пожарогасене се определя съгласно таблица 17а.

Разглежданият обект се определя от клас по функционална пожарна опастност на сградата Ф1-Ф4,кат според таблица 17а и необходимия противопожарен запас от вода е 2 куб.м. Предвиден е полиетиленов резервоар, готово изделие с обем- 22 куб.м., ато на вливната тръба да се предвиди автоматичен поплавък 1.

В съответствие с изискванията на чл.184,ал.4 от Наредба |з-1971 за СТПНОБП на цистерната е предвиден спирателен кран със съединител тип "Щорц" 75 мм за засмукване на вода от противопожарните автомобили.

Съгласно изискванията на чл.164 от Наредба |з-1971 за СТПНОБП е предвидена и мотопомпа с дебит 10л/сек.за пълнене на противопожарните автомобили.Тя ще се съхранява в обслужващо помещение.

Към момента около новоубразуваните имоти няма изградена канализация.Полученият отток от битовите нужди от имотите за всеки един от тях ще се акумулира във водоплътни ями, от които периодично ще се извозват на ПСОВ Пловдив.

***ж) рисковете за човешкото здраве поради неблагоприятното въздействие върху факторите на жизнената среда по смисъла на § 1, т.12 от допълнителните разпоредби на Закона за здравето***

Не се очаква изграждането на жилищни сгради в имот №06077.10.25 в местността „Анчов Бунар” по КК на с.Браниполе да окаже неблагоприятно въздействие върху факторите на жизнената среда, опоменати в Закона за здравето и по- конкретно:

* Няма да се използват минерални води, а водите за питейно- битови нужди ще са в незначителни количества;
* Шум и вибрации се очакват в границите на допустимите стойности за тихи зони извън агломерациите. Проектирането, изграждането и експлоатацията на сградите ще бъде съобразено с граничните стойности на нивата на шума, посочени в приложение № 2, таблица 2 към чл. 5 на Наредба № 6 от 26.06.2006г. - под 40dB(А) през деня и под 35dB(А) през нощта. Предвиденото озеленяване ще има екраниращ ефект по отношение на шум, прах и вибрации и задължително се включва към компенсиращите мерки. Според устройствените показатели необходимата озеленена площ за разглежданата територия е до 40%;
* За отопление ще се използва електрическа енергия. Нивото на серни оксиди и фини прахови частици в атмосферния въдух ще се определя основно от автомобилния трафик.

***2. Местоположение на площадката, включително необходима площ за временни дейности по време на строителството***

Площадката, на която ще се реализира инвестиционното предложение в ПИ №06077.10.25 - земеделска земя,НТП- нива, трета категория с площ 7633кв.м., местност „Анчов Бунар”, землище на с.Браниполе.

Площта на имота е достатъчна за обособяване на временните строителни площадки в неговите граници, без да се засягат или замърсяват със строителни отпадъци съседни имоти. Изграждането на обекта ще стане съгласно утвърдения ПУП и работните проекти при спазване на ограничителни и задължителни линии на застрояване.

***3. Описание на основните процеси (по проектни данни), капацитет, включително на дейностите и съоръженията, в които се очаква да са налични опасни вещества от приложение № 3 към ЗООС.***

Намерението на възложителя е да изгради във всеки един от новообразуваните дванадесет УПИ по една жилищна сграда с РЗП около 200кв.м. Производствена дейност не се планира.

От дейността на обекта **не се очаква** да бъдат достигнати праговете за минимални количества от категориите опасни вещества, посочени в приложение № 3 към чл. 103, ал. 1 от ЗООС. Затова няма основание да се смята , че ще възникнат ситуации, водещи до замърсяване на околната среда или застраващи живота и здравето на хората.

***4. Схема на нова или промяна на съществуваща пътна инфраструктура.***

Бъдещият обект е транспортно обезпечен и не е необходимо да се изгражда нова пътна инфраструктура. Достъп до имот №06077.10.25 ще се осъществи чрез улица/тупик и съществуващ полски път.

***5. Програма за дейностите, включително за строителство, експлоатация и фазите на закриване, възстановяване и последващо използване.***

* Изработване на задание за проектиране съгл. чл.124 и 125 от ЗУТ;
* Разрешение от кмета на община Родопи за изработване на ПУП-ПРЗ за промяна предназначението на имот № 06077.10.25 в с.Браниполе ;
* Процедура в РИОСВ по глава шеста от ЗООС, в конкретния случай за преценка необходимостта от ОВОС съгласно чл. 93, ал.1 ,т.1 от ЗООС
* Процедура в ОД”Земеделие”;
* Приемане на ПУП от общински експертен съвет и одобряването му от кмета на общината;
* Получаване на виза за проектиране;
* Изработване на технологичен, архитектурен и проекти по отделните части (ОВ, ВиК, Ел.инст.);
* Получаване на строително разрешение.

***6. Предлагани методи за строителство.***

При изграждането на обекта ще бъдат спазени нормативите, посочени в глава пета на Наредба № 7 от 22.12.2003г. за правила и нормативи за устройство на отделните видове територии и устройствени зони:

* плътност на застрояване (П застр.) – 40% до 80%;
* интензивност на застрояване (К инт.) – 1,0 до 2,5;
* озеленена площ (П озел.) – 20% до 40%.

Предлага се еднофазно изпълнение на обекта с извършване на изкопни, кофражни, армировъчни, монтажни дейности и използване на стандартни строителни материали-баластра, филц, бетон, варов разтвор. Фирмата, осъществяваща строителен надзор ще извършва контрол по изпълнението на всеки етап от строителството, както и ще следи за качеството на използваните материали.

***7. Доказване на необходимостта от инвестиционното предложение.***

Водещ мотив при формулиране на инвестиционното предложение е местоположението на имота. ПИ:06077.10.25 , находящ се в землището на с.Браниполе,общ.Родопи се намира на около 800м. от бул.Кукленско шосе", на 600м.от Митницата и на 200м. от кв.Беломорски и жилищната територия на областния гр.Пловдив. Общественият интерес към имотите в него се определя от предимствата на това местоположение: от една страна е близо до Пловдив и има добра транспортна комуникация, а от друга предлага така търсената спокойна и тиха среда. Конкретно имотът, предмет на настоящата разработка, е земеделска територия в местност „Анчов Бунар” в близост до регулационните граници на гр. Пловдив. Съседните имоти са също земеделски територии, голяма част вече с променен статут, а за съседните тече процедура за жилищно застрояване. Антропогенното въздействие през годините е дало отражение върху естествените природни характеристики и ландшафтен облик. Зоната, в която се намира разглежданият имот е подходяща за жилищно застрояване и с годините ще се оформи като такава. Планът за регулация и застрояване на имота ще бъде изготвен в съответствие с действащата нормативна уредба с цел създаване на режим на устройствена защита, без да се влошават качествата на средата. Намерението на възложителя е подходящо и съобразено със специфичния характер на територията.

***8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най- близко разположените обекти, подлежащи на здравна защита, и отстоянията до тях***

Местоположението на ПИ:06077.10.25 предполага постоянно антропогенно въздействие. Не попада в границите на защитени територии съгласно Закон за защитените територии (ДВ бр. 133/98г. и посл. изм.) или в защитени зони съгласно Закон за биологичното разнообразие (ДВ бр. 77/2002г. и посл. изм. и доп.). Най близката защитена зона от Европейската екологична мрежа „Натура 2000” - BG0000578 "Река Марица" и BG0001033" Брестовица".

Няма местности и обекти с историческо и културно значение, намиращи се на територията и в близост до имота,които могат да бъдат засегнати от дейността.

***9. Съществуващо земеползване по границите на площадката или трасето на инвестиционното******предложение***

Спазвайки изискванията на на чл.4, ал.1 от Наредба за условията и реда за извършване на ОВОС и чл. 95, ал.1 от ЗООС, възложителят е уведомил засегнатото население за своето инвестиционно предложение „Жилищно застрояване” в имот №: 06077.10.25 в местност „Анчов Бунар”, с.Браниполе. В най-близкото обкръжение голяма част от имотите са с променено предназначние за „Жилищно застрояване”.

Стефан Васев Ганев ще предприеме мерки с цел недопускане замърсяване на съседните имоти с генерирани на обекта отпадъци, както и превишаване пределно допустимите концентрации на емисии на вредни вещества в атмосферния въздух или наднормени нива на шум. Тези мерки имат практически израз в реалните действия, подчинени на действащото екологично законодателсво. Не по- маловажно е стриктното изпълнение на разработените проекти за отделните фази на строителство и реализация на обекта.

***10. Чувствителни територии, в т. ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни жужди и др.; Национална екологична мрежа.***

**а)** ПИ: 06077.10.25 в землището на с.Браниполе, м. „Анчов Бунар” не попада в границите на санитарно- охранителната зона на водоизточници, ползвани за питейно- битово водоснабдяване или около източници на минерални води. Поради това за него не важат ограниченията и забраните, изложени в приложенията на Наредба №3 от 16.10.2000г. Реализацията на инвестиционното предложение не предполага опасност от пряко или непряко отвеждане на замърсители в подземните води.

В този момент и при настоящия състав на Националната екологична мрежа, разглежданият имот не попада в границите на защитени територии, местности или други нейни елементи. Затова **не оказва пряко влияние върху природозащитния им статус и няма отношение към режима на дейностите в тях.**

**б) Поради невъзможност за захранване с вода от водопроводната мрежа на населеното място, водоснабдяването на жилищните сгради ще се осъществи чрез изграждане на собствени водоизточници - сондажни кладенци за всеки един от образуваните УПИ, с дълбочина 10 м.**

По време на изграждане на сондажните кладенци не се предвижда използването на природни ресурси.Експлоатацията на тръбните кладенци, с цел добив на подземна вода ще бъде съобразена с условията на уведомителен режим към Басейнова дирекция- "Източнобеломорски район".

- **Вид водовземане:**

Проектният тръбен кладенец ще добива пресни води от подземно водно тяло" Порови води в Кватернер- Горнотракийска низина" с код BG000000Q013. За целите за всеки един от тях ще се осигури водно количество със следния разчет:

**1. Цели на водовземането- битово-хигиенни,**

**2. Дневен воден обем,куб.м на ден - 1**

**3. Годишен воден обем,куб.м на год., за всеки ТК - 365,00**

**4. Средноденонощие и дебит л/сек. , за всеки ТК - 0,012**

**5. Максимален дебит л/сек., за всеки ТК -0,3**

**- Конструкция на проектните тръбни кладенци:**

Съоръженията ще имат следната конструкция,съобразена с очаквания геоложки профил и хидрогеоложки условия в района.

**1. Интервал от 0,0 до 10,0м.,обсадна тръба-плътна,PVC - Q160x3,2 .**

**2. Интервал от 10,0 до 18,0м., Филтри,PVC тръба - Q160x3,2 мм.-Затръбно пространство- речен филц : 4-16 мм.**

**3. Интервал от 18,0 до 20,0м., Утайник, PVC тръба - Q160x3,2 мм.- Затръбно пространство- речен филц : 4-16 мм.**

**За точното местоположение на проектните тръбни кладенци е направено геодезическо заснемане за всеки новообразуван имот по номера,както следва:**

**Координатна система- WGS84:**

**ПИ: 10.602 - В-42 06 20.836" L-24 44 57.438"**

**ПИ: 10.603 - В-42 06 20.836" L-24 44 57.438"**

**ПИ: 10.604 - В-42 06 20.855" L-24 44 54.851"**

**ПИ: 10.605 - В-423 06 20.957" L-24 44 53.551"**

**ПИ: 10.601 - В-42 06 21.352" L-24 44 57.563"**

**ПИ: 10.600 - В-42 06 21.951" L-24 44 56.121"**

**ПИ: 10.599 - В-42 06 21.350" L-24 44 54.661"**

**Към инвестиционното предложение,попадащо в обхвата на т.10,буква"б"от Приложение № 2 от ЗООС прилагам ВиК схема,приложена към обект: ПУП-ПРЗ на ПИ:06077.10.25, находящ се в землището на с.Браниполе,общ.Родопи, местността "Анчов Бунар".**

***11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство)***

Реализацията на инвестиционното предложение **не е обвързано** с добив на инертни материали, добив или пренос на енергия. Не е необходимо изграждане на нов водопровод.

***12. Необходимост от други разрешителни, свързани с инвестиционното предложение.***

* Решение от РИОСВ- Пловдив за преценка необходимостта от ОВОС на основание чл. 93, ал. 1, т. 1 от Закон за опазване на околната среда и чл. 31 от Закон за биологичното разнообразие;
* Решение за промяна на предназначението на земеделската земя от МЗХ гр.София;
* Одобряване на ПУП;
* Разрешение за строеж ( ЗУТ, ДВ бр.1/2001 и посл.изм.).

***III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по- конкретнио:***

***1. съществуващо и одобрено земеползване***

На настоящият етап голяма част от разположените в непосредствена близост до ПИ: 06077.10.25 в с.Браниполе са земеделски земи с променено предназначение за жилищно застрояване, оформя се жилищна зона с характерен ландшафтен облик. Не се очаква реализацията на конкретното инвестиционно предложение да предизвика забележимо въздействие върху естествените природни характеристики, както и върху числеността и плътността на съществуващите в момента популации.

Целта е с изготвянето на подробния устройствен план за застрояване на имота да се създаде не само застроителен и регулационен, но и режим на устройствена защита.

***2. мочурища, крайречни области, речни устия***

***3. крайбрежни зони и морска околна среда***

***4. планински и горски райони***

Площадката, на която ще се реализира инвестиционното предложение не попада в цитираните в т. 2,3 и 4 райони.

***5. защитени със закон територии***

ПИ № 06077.10.25 в с.Браниполе не попада в границите на защитени територии съгласно Закон за защитените територии (ДВ бр. 133/98г. и посл. изм.) или в защитени зони съгласно Закон за биологичното разнообразие (ДВ бр. 77/2002г. и посл. изм. и доп.).

***6. засегнати елементи на Националната екологична мрежа***

При настоящият състав на Националната екологична мрежа имотът, предмет на настоящата разработка не попадав границите на защитени територии, местности или други нейни елементи. По- детайлна информация ще бъде представена в т. IV.2.

***7. ландшафт и обекти с историческа, културна или археологическа стойност***

Предвиденото строителство в разглеждания район няма да доведе до забележими ландшафтни промени. Няма да бъдат засегнати по никакъв начин единични или групови паметници на културата, обекти с историческа или археологическа стойност, поради липсата на такива в близост до разглежданата площадка.

***8. територии и/или зони със специфичен санитарен статут или подлежащи на здравна защита***

Както беше споменато по- горе имотът, предмет на настоящата разработка, не попада и не граничи с пояси на СОЗ и за него не са приложими предвидените от Закон за водите забрани и ограничения.

***IV. Тип и характеристики на потенциалното въздействие върху околната среда, като се имат предвид вероятните значителни последици за околната среда вследствие на реализацията на инвестиционното предложение:***

***1.*** *Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии*

**Въздействието върху хората и тяхното здраве** може да се дефинира като предимно положително, като се има предвид, че инвестиционното предложение касае възможности за живот в спокойна среда, в близост и единение с природата. Реализацията ще бъде съгласувана с всички компетенти органи и в съответствие с актуалното законодателство. Може да се твърди, че като резултат от изграждането и експлоатацията на жилищни сгради в местност „Анчов Бунар” на с.Браниполе няма да бъде установено превишаване на ПДК(пределно допустими концентраци) на общ прах, ФПЧ, азотни и серни оксиди, както и наднормени нива на шума.

**Въздействие върху атмосферния въздух**

С Решение № 261 на Министерския съвет от 23.04.2007г. е приета Национална програма за намаляване на общите емисии на серен диоксид, азотни оксиди, ЛОС и амоняк в атмосферния въздух във връзка с прилагане на Директива 200/81/ЕС.

На етап строителство на сградите може да се очакват емисии с неорганизиран характер в атмосферния въздух, причинени основно от движението и дейността на използваната техника (въглероден, азотни и серни оксиди, оловни аерозоли, сажди).

По време на експлоатацията на обекта **не се очаква** локално превишаване концентрацията на вредни вещества в атмосферния въздух:

* Цитираният имот не граничи с първокласни пътища от републиканската пътна мрежа, т.е. автомобилния трафик не е интензивен. Данните от мониторинга на вредните емисии в атмосферния въздух сочат , че транспорта е източник на 3% от годишните емисии на серен диоксид/ по- голямата част от извънпътни източници/, на 36% от годишните емисии на азотни оксиди и на 12% от летливи органични съединения.
* За отопление през зимния сезон няма да се използва твърдо гориво, а електрическа енергия.

**Въздействие върху водите и почвата**

За да се избегне замърсяване на почвата и водите при строителните дейности, ще се избягват и ограничават разливи на лесно запалими вещества (нефтени деривати), а при наличие на такива ще се използват абсорбенти за тяхното отстраняване. Техническото обслужване на авариралия машинен парк ще се извършва в лицензирани сервизи.

За обекта е предвидено подходящо и екологосъобразно третиране на формираните отпадъчните води. Инвестиционното предложение е допустимо от гледна точка на действащото законодателство. Очаква се незначително въздействие от неговата реализация върху водите и водните екосистеми.

**Въздействие върху биологичното разнообразие и неговите елементи**

Влиянието на антропогенния фактор върху съществуващото билогичното разнообразие в района в настоящия момент е постоянно и незначително, като тенденцията е да нараства в бъдеще. При направения оглед в разглежданият имот и неговото обкръжение могат да бъдат забелязани само синантропни видове. На територията, обект на инвестиционното предложение, не са установени видове животни, включени в списъка на защитените (на национално или световно ниво), застрашените от изчезване или под режим на опазване и регулирано ползване, съгласно Закона за биологичното разнообразие, ДВ бр. 77/2002) или в Червената книга на България. **Малко вероятни до невъзможни** са ефекти като влошаване състоянието на местообитанията или намаляване разнообразието на видовете и числеността на съществуващите популации.

ПИ: 06077.10.25 **не попада в границите на защитени територии** и е извън границите на защитени зони от мрежата на НАТУРА 2000, поради с което с реализацията на инвестиционното предложение не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0001033" Брестовица" .В предвид отдалечеността, характера и мащаба на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние. Реализацията на инвестиционното предложение не предполага генериране на емисии и отпадъци във вид и количества ,които могат да окажат значително отрицателно въздействие върху защитената зона и нейните елементи.

***2. Въздействие върху елементи от Националната екологична мрежа включително на разположените в близост до обекта на инвестиционното предложение.***

Не се очаква пряко въздействие върху елементи на НЕМ, защото разглежданит имот не попада в границите на защитени територии, местности или в защитени зони, включени в списъка по чл. 10, ал.3 и ал.4 от Закон за биологичното разнообразие (ДВ бр. 77/2002г. и посл. изм. и доп.).

Въздействието на антропогенния фактор в местност „Анчов Бунар” на с.Браниполе се характеризира като постоянно и незначително. Земеделските земи са изоставени, имотите в близост до регулацията интензивно се застрояват. Променя се ландшафта ведно с останалите компоненти на околната среда. По отношение на биоразнообразието се констатира постепенно изменение на биоценозата и сукцесионни процеси. **Не се очаква** изграждането и експлоатацията на жилищните сгради да окаже пряко агресивно въздействие, което да промени съществуващата биогеографска характеристика на местността. По този начин **няма да повлияе** върху естествени обитания на наличната в момента местна флора и фауна.

Фитоценозата в района е бедна, представена предимно от вторично възникнали растителни съобщества от рудерален тип. Липсват дървета и храсти, срещат се паламида(*Cirsium ligulare*), родилна трева*(Cardaria draba),* овчарска торбичка(*Capsella bursa-pastoris*), ливадна тимотейка (*Phleum pratense*), ливадна метлица (*Poa pratensis*) и др**.** Зооценозата е представена от широкоразпространени видове, обитаващи открити пространства. Могат да бъдат забелязани **единични екземпляри** на лесно приспособими и пластични видове *гризачи и някои безгръбначни*. Птици не гнездеят, срещат се само случайно преминаващи*.* **Бозайниците** са слабо разпространени.

Липсата на подходящи местообитания, както и хранителна база прави условията на разглежданата площадка неблагоприятни за поддържане на устойчиви, с висока плътност популации на **Видра(Lutra lutra) и Обикновена блатна костенурка(Emys orbicularis) и** **не е от значение за подобряване на природозащитното им състояние.** По същата причина ПИ: 06077.10.25 в с.Браниполе и района около него не са включени в местата за провеждане на ежегоден или периодичен мониторинг на световно защитения вид **Spermophilus citellus**, касаещи динамиката на числеността и промени в местообитанията.

От сем. **Бумкови (Вombinatoridae**) в България се срещат червенокоремна бумка(В. bombina) и жълтокоремна бумка(B. variegata). Те обитават локви, речни разливи и др. малки водоеми. В разглежданият имот **няма хранителна база и благоприятни условия за тяхното размножаване**.

**Дългоух нощник(M. beshsteini)** през лятотоживее в хралупи на дървета и пещери, зимува в пещери и галерии **,** а **Дългопръст нощник(M. capaccinii)** живееглавно в гористи карстови местности в близост до водоеми. Условията в не са подходящи като местообитание на колонии от посочените видове.

Предвид местоположението и характеристиката на инвестиционото предложение не е нужно да се разглежда потенциално въздействие върху **маришка мряна, европейска горчивка и ручеен рак**, обитаващи речни корита и предмет на опазване в защитената зона.

**Реализацията** на конкретното инвестиционното предложение **не** **е** **обвързана** с дейности, водещи до съществени изменения в биологичното разнообразие на района (числеността и плътността на популациите):

* премахване на характеристики на ландшафта;
* изсичане на крайречна растителност;
* използване на неселективни средства за борба с вредители в селското стопанство ;
* залесяване на неприсъщи видове.

Очакванията са реализацията на конкретният обект да има **локално** по обхват, **постоянно, непряко, обратимо** по вид въздействие върху биоразнообразието, **без кумулативен ефект**.

Прогнозира се **незначително и обратимо влияние върху** числеността и плътността на популациите на съществуващи местни видове. **Няма възможност за въздействие**  върху видове с висок природозащитен статус, върху защитени, застрашени от изчезване или под режим на опазване и регулирано ползване.

Имотът е извън границите на защитената зона и реализацията на конкретното инвестиционно предложение в него не може да причини фрагментация и **няма да окаже влияние върху нейната цялост.**

***3. Очакваните последици, произтичащи от уязвимостта на инвестиционното предложение от риск от големи аварии и/или бедствия***

Изграждането и експлоатацията на жилищни сгради не предполага риск от големи аварии и бедствия, както и произтичащите от това екологични щети.

***4. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).***

Като обобщение на цялата изложената до тук информация може да се каже, че въздействието ще бъде постоянно, непряко, положително в някои аспекти и без кумулативен ефект.

***5. Степен и пространствен обхват на въздействието- географски район; засегнато население; населени места(наименование, вид - град, село, курортно селище, брой на населението, което е вероятно да бъде засегнато и др.).***

Може да се очаква само локално въздействие, в границите на местност „Анчов Бунар” в с Браниполе.

***6. Веротност, интензивност, комплексност на въздействието***

Описаното в тази разработка въздействие е потенциално и има малка вероятност да се прояви.

***7. Очакваното настъпване, продължителността, честотата и обратимостта на въздействието***

Очакваното потенциалното въздействие ще бъде постоянно, но ако изобщо бъдат регистрирани промени в екологичната обстановка, те ще бъдат незначителни и обратими.

***8. Комбинирането с въздействия на други съществуващи и/или одобрени инвестиционни предложения***

Района, в който ще бъде реализирано инвестиционното предложение в настоящият момент е слабо застроен, но тенденциите са за нарастване на тази дейност и обособяване на жилищна зона. Предвид цялостната характеристика на ИП очакваното въздействие върху компонентите на околната среда е незначително и без кумулативен ефект.

***9. Възможността за ефективно намаляване на въздействията***

Значително въздействие от реализацията на инвестиционното предложение не се очаква, още по- малко пък отрицателно такова. Но инвеститорът е длъжен да предприеме мерки за допълнително ограничаване и намаляване на вероятността за неговата поява.

***10. Трансграничен характер на въздействията.***

Цялата характеристика на въздействието при изграждането и функционирането на бъдещия обект показва, че то може да бъде само локално по обхват, без трансграничен контекст.

***11***. ***Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителните отрицателни въздействия върху околната среда и човешкото здраве***

* Да се отнеме и оползотвори хумусния почвен слой;
* Да се осигури подходящо озеленяване до 40% изцяло с местни видове, една трета от които трябва да бъде с дървесна растителност;
* Да се използват рационално всички природни ресурси ;
* Да се предотвратява замърсяване на съседните имоти с генерирани на обекта отпадъци, а при констатирано такова, своевременно да се почиства;
* Да се предотвратява замърсяването на водите с нефтопродукти;
* Да се осигури разделно събиране на отпадъците, за да не се възпрепятства тяхното оползотворяване/обезвреждане;
* Да се спазят изискванията на действащото законодателство за всички отделни етапи от реализацията на инвестиционното предложение.

***V. Обществен интерес към инвестиционното предложение***

Съгласно изискванията на ЗООС иНаредба за условията и реда за извършване на оценка на въздействието върху околната среда ще бъде осигурен обществен достъп до настоящата информация на всички заинтересовани лица. Получените становища за проявен интерес ще бъдат приложени към документацията.

Възложител: